Gde Aryantha Soethama

Gde Aryantha Soethama () inggih punika salah satunggalipun seniman saking Indonesia. Namanipun sampun misuwur kanthi pakaryanipun awujud carita cekak, novèl, lan éséi ingkang kamot wonten sawenèh ariwarta lan kalawarta.. Gde Aryantha Soethama naté nampèni bebungah Kusala Sastra Khatulistiwa (KSK) ing kategori Prosa, miyos pakaryanipun, Mandi Api, ing taun 2006. Bebungah ingkang sami, taun punika, ugi katampi déning Dorothea Rosa Herliany Kanthi pakaryanipun, Santa Rosa ing kategori Geguritan.Leksikon Sastra Indonesia, dipundhut 29 Juni 2015Harian Kompas: Gde Aryantha Soethama , dipundhut 29 Juni 2015Belengong: Aryantha Soethama, Mengabdi pada Sastra Bali Modern , dipundhut 29 Juni 2015

 Latar wingking 
Gde Aryantha Soethama lair ing Bali, tanggal 15 Juli 1955. Miwiti kiprahipun minangka seniman awit taksih nèm-nèman. Piyambakipun ngrampungaken pendhidhikan wonten ing Fakultas Peternakan Universitas Udayana Denpasar. Taun 1981 dumugi 1987 piyambakipun dipunpracaya minangka pemimpin redhaksi kalawarta minggon Karya Bhakti lan redhaktur ariwarta Nusa Tenggara (1989-1990). Gde Aryantha Soethama nyerat pakaryanipun, lajeng kamot wonten ing sawenèh ariwarta lan kalawarta ing antawisipun Sinar Harapan, Majalah Sarinah, Bali Post, Selecta, Midi, Gadis, Putri, lan Hai. Taun 1979 dumugi 1981, saben kalih pekenipun, piyambakipun nyerat skénario panyuluhan peternakan lan maragakaken kanggé salah satunggalipun adicara wonten stasiun Televisi Republik Indonesia (TVRI) Denpasar.

 Pakaryan 

 Wawancara Jurnalistik (pakaryan jurnalistik)
 Koran Kampus (pakaryan jurnalistik)
 Menjadi Wartawan Désa (pakaryanjurnalistik)
 Tak Jadi Mati (kempalan carita cekak, 1984)
 Langit Dibelah Dua (naskah drama, 1984)
 Daerah Baru (kempalan carita cekak, 1985)
 Koran Kampus (1986)
 Suzan/ Wanita Amérika Dibunuh di Ubud (novèl)
 Pilihanku Guru/Senja di Candi Dasa (novèl)
 Bali is Bali (kempalan esai, 2003)
 Basa Basi Bali (kempalanesai, 2002)
 Bali Tikam Bali (kempalanesai, 2004)
 Bolak Balik Bali (kempalanesai) 
 Mandi Api (kempalan carita cekak, 2006) - dipunpertal wonten basa Inggris déning Vern Cock kanthi judhul Ordeal by Fire
 Dari Bule Jadi Bali (kempalanesai, 2010)
 Pelajaran Mengarang (kempalan carita cekak pilihanipun Kompas)
 Lampor (kempalan carita cekak pilihanipun Kompas)
 Jangan Mati di Bali (kempalan esai, 2011)
 Menitip Mayat di Bali (kempalan esai, 2016)

 Ugi pirsani 

 Kusala Sastra Khatulistiwa
 I Kadek Suardana

 Rujukan 

Kategori:Sastrawan Indonésia
Kategori:Seniman Indonesia
Kategori:Artikel Wiki Mrebawani II kalamangsa 1